PRINกำไรฟื้นตัวครึ่งปีหลัง แนะซื้อเงินปันผลสูงเกิน 9% ในปีนี้-ปีหน้า
PRINกำไรฟื้นตัวครึ่งปีหลัง แนะซื้อเงินปันผลสูงเกิน 9% ในปีนี้-ปีหน้า
15 พ.ค. 2560

บล.ดีบีเอสฯ ระบุในบทวิเคราะห์วันนี้(15 พ.ค.) ว่า บริษัท ปริญสิริ จำกัด (มหาชน) หรือ PRIN กำไรสุทธิไตรมาส1/60 ออกมาเป็น 43 ล้านบาท ทรงตัว เทียบช่วงเดียวกันของปีก่อน และดีกว่าที่คาดไว้ก่อนหน้าที่ 27 ล้านบาท
รายการที่ทำให้กำไรออกมาดีกว่าคาดคือ ประหยัดค่าใช้จ่ายขาย-บริหารได้ดี และดอกเบี้ยจ่ายลดลง กำไรไตรมาส1/60 คิดเป็นสัดส่วน 18% เทียบกับประมาณการทั้งปี 60 โดยคาดว่าอัตราเติบโตกำไรปีนี้และปี 61 เป็น 9%/2% ตามลำดับ
ด้านงบดุลแข็งแกร่ง อัตราส่วนหนี้สินสุทธิต่อทุนเป็น 0.98 เท่า มูลค่าทางบัญชีต่อหุ้นเป็น 3.30 บาท  ปรับเพิ่มเป็น ซื้อ หลังราคาหุ้นปรับลงจนกลับมามีส่วนเพิ่มได้ 12% คาดการณ์กำไรไปฟื้นตัวในครึ่งหลังปี 60 เพราะมีการเปิดขายโครงการใหม่เพิ่ม และกำลังซื้อดีขึ้น  ด้านเงินปันผลสูงคาดว่าผลตอบแทนปีนี้/ปีหน้าเป็น 9.2%/9.5%